smcproject/ml-wiki-sentences huggingface dataset:
പാർക്കിൻസൺസ് രോഗം
പാർക്കിൻസൺസ് രോഗമുള്ള മുതിർന്നവരിൽ മോട്ടോർ പ്രവർത്തനങ്ങളുടെ നിയന്ത്രണം നഷ്ടപ്പെടുന്നതിന് പുറമേ, സാധാരണ വാർദ്ധക്യത്തിന്റെ അതേ വൈകല്യങ്ങൾ കൂടുതൽ തീവ്രമായ അളവിൽ കാണിക്കുന്നു.
അവലംബങ്ങൾ കൂടുതൽ വായനയ്ക്ക്
കണ്ണൻ കടന്നൽമത്സ്യം
കടൽവാസിയായ ഒരു മൽസ്യമാണ് കണ്ണൻ കടന്നൽമത്സ്യം അഥവാ Ocellated Waspish.
( ശാസ്ത്രീയനാമം : Apistus carinatus ) .
Apistidae എന്ന കുടുബത്തിൽ പെട്ട ഇവ, സ്കോർപിനിഡെ ജനുസിൽ പെട്ട  മൽസ്യങ്ങളുമായി അടുത്ത ബന്ധം ഉള്ളവയാണ് ഇവ.
" Apistus carinatus " in ഫിഷ്ബേസ് .
December 2012 version.
പുറത്തേക്കുള്ള കണ്ണികൾ http://fishesofaustralia.net.au/home/species/3152 Photos of കണ്ണൻ കടന്നൽമത്സ്യം on Sealife Collection ഇതും കാണുക
കണ്ണൻ ഗോപിനാഥൻ ഇംഗ്ലീഷ് വിലാസം https://ml.wikipedia.org/wiki/Kannan_Gopinathan
മുൻ ഇന്ത്യൻ അഡ്മിനിസ്ട്രേറ്റീവ് സർവീസ് ഓഫീസറും കേരളത്തിൽ നിന്നുള്ള പ്രവർത്തകനുമാണ് കണ്ണൻ ഗോപിനാഥൻ (ഡിസംബർ 12, 1985).
ആർട്ടിക്കിൾ 370 റദ്ദാക്കിയതിനെ തുടർന്ന് ജമ്മു കശ്മീരിൽ ഏർപ്പെടുത്തിയ നിയന്ത്രണങ്ങൾക്കെതിരായ പ്രതിഷേധത്തിന്റെ അടയാളമായി അദ്ദേഹം സേവനത്തിൽ നിന്ന് രാജിവച്ചു.
കണ്ണൻകോടി ചുറ്റികത്തലയൻ സ്രാവ് ഇംഗ്ലീഷ് വിലാസം https://ml.wikipedia.org/wiki/Eusphyra_blochii
തീര കടൽ വാസിയായ ഒരു മൽസ്യമാണ് കണ്ണൻകോടി ചുറ്റികത്തലയൻ സ്രാവ് അഥവാ Winghead Shark.
( ശാസ്ത്രീയനാമം : Eusphyra blochii ) .
അവലംബം പുറത്തേക്കുള്ള കണ്ണികൾ " Eusphyra blochii , Winghead shark" at FishBase " Eusphyra blochii (Slender Hammerhead, Winghead Shark)" at IUCN Red List "Species description of Eusphyra blochii " at Shark-References.com ഇതും കാണുക
കേരളത്തിലെ മൽസ്യങ്ങളുടെ പട്ടിക Eusphyra blochii എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കണ്ണൻ താമരക്കുളം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കണ്ണൻ താമരക്കുളം ഒരു ഇന്ത്യൻ സീരിയൽ-സിനിമ സംവിധായകനാണ് .2015ൽ പ്രദർശനത്തിനെത്തിയ തിങ്കൾ മുതൽ വെള്ളിവരെ എന്ന ചിത്രമാണ് ആദ്യമായി സംവിധാനം നിർവ്വഹിച്ച മലയാള ചലച്ചിത്രം .
ജയറാം , റിമി ടോമി എന്നിവരായിരുന്നു ചിത്രത്തിലെ പ്രധാന അഭിനേതാക്കൾ.
ദിനേഷ് പള്ളത്തായിരുന്നു ചിത്രത്തിന്റെ തിരക്കഥാകൃത്ത്.
2016ൽ ആടുപിലിയാട്ടം എന്ന ചിത്രം സംവിധാനം ചെയ്തു.
അറുന്നൂറ് വർഷങ്ങൾക്കു മുൻപ് നടന്നതെന്ന് വിശ്വസിക്കപെടുന്ന മിത്തിനെ പശ്ചാത്തലമാക്കി ഒരുക്കിയ ചിത്രത്തിൽ ജയറാം , രമ്യ കൃഷ്ണൻ , ഓം പുരി , സമ്പത്ത് രാജ് എന്നിവരായിരുന്നു പ്രധാന അഭിനേതാക്കൾ.
2017ൽ ജയറാം , ഉണ്ണിമുകുന്ദൻ , ആദിൽ ഇമ്പ്രാഹിം, സഞ്ജു ശിവറാം, പ്രകാശ് രാജ് എന്നിവരെ പ്രധാന അഭിനേതാക്കളാക്കി അച്ചായൻസ് എന്ന ചിത്രം സംവിധാനം ചെയ്തു.
ഡി എൻ വി പി ക്രിയേഷൻസിന്റെ ബാനറിൽ സി കെ പത്മകുമാറാണ് ചിത്രം നിർമ്മിച്ചത്.
2018ൽ ഉണ്ണിമുകുന്ദൻ, അനൂപ് മേനോൻ എന്നിവരെ കേന്ദ്രകഥാപാത്രങ്ങളാക്കി ചാണക്യതന്ത്രം എന്ന ചിത്രം സംവിധാനം ചെയ്തു.
മലയാളചിത്രങ്ങൾക്കു പുറമെ തമിഴിൽ സുരയാടൽ എന്ന തമിഴ് ചിത്രവും സംവിധാനം ചെയ്തിട്ടുണ്ട്.
ചലച്ചിത്രങ്ങൾ സുരയാടൽ (2014) തിങ്കൾ മുതൽ വെള്ളി വരെ
(2015) ആടുപുലിയാട്ടം (2016) അച്ചായൻസ് (2017) ചാണക്യതന്ത്രം (2018) പട്ടാഭിരാമൻ (2019) മരട് 357 (2020) ടെലിവിഷൻ സീരിയലുകൾ മിന്നാരം (2006)- ഏഷ്യാനെറ്റ് അമ്മത്തൊട്ടിൽ (2007)- സൂര്യ ടിവി അക്കരെ ഇക്കരെ (2009)- ഏഷ്യാനെറ്റ് ശബരിമല സ്വാമി അയ്യപ്പൻ (2019)
- ഏഷ്യാനെറ്റ് പൗർണമി തിങ്കൾ (2019)- ഏഷ്യനെറ്റ് അവലംബം
Mathrubboomi,Dailyhunt.
കണ്ണൻ ദേവൻ മലകൾ ഇംഗ്ലീഷ് വിലാസം https://ml.wikipedia.org/wiki/Kannan_Devan_Hills
ഇന്ത്യൻ സംസ്ഥാനമായ കേരളത്തിലെ ഇടുക്കി ജില്ലയിലെ ഒരു ഗ്രാമമാണ് കണ്ണൻ ദേവൻ മലകൾ .
ഈ ഗ്രാമം സ്ഥിതി ചെയ്യുന്നത് ദേവിക്കുളം താലൂക്കിലാണ്.
1877 ജൂലായ് പതിനൊന്നാം തീയതി പൂഞ്ഞാർ തമ്പുരാൻ ഈ സ്ഥലം ലണ്ടനിലുള്ള ജോൺ ഡാനിയേൽ മുൺറോയ്ക്ക് കാപ്പി തോട്ടത്തിനു വേണ്ടി പാട്ടത്തിനു കൊടുത്തിരുന്നു.
പിന്നീട് 1971-ലെ കണ്ണൻ ദേവൻ ആക്റ്റ് പ്രകാരം കേരള സർക്കാർ ഈ കാപ്പി തോട്ടങ്ങൾ പുനരാരംഭിച്ചു.
ഇന്ന് കണ്ണൻ ദേവൻ മലകൾ അറിയപ്പെടുന്ന ഒരു വിനോദ സഞ്ചാര കേന്ദ്രമാണ്.
Kannan Devan Hills എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കണ്ണൻ ദേവൻ ഹിൽസ് പ്ലാന്റേഷൻസ് കമ്പനി പ്രൈവറ്റ് ലിമിറ്റഡ് ഇംഗ്ലീഷ് വിലാസം https://ml.wikipedia.org/wiki/Kanan_Devan_Hills_Plantations_Company_Private_Limited
കേരളത്തിലെ ഒരു തേയില നിർമ്മാണ കമ്പനിയാണ് കണ്ണൻ ദേവൻ ഹിൽസ് പ്ലാന്റേഷൻസ് കമ്പനി പ്രൈവറ്റ് ലിമിറ്റഡ് .
ഇടുക്കി ജില്ലയിലെ മൂന്നാറിലാണ് കമ്പനിയുടെ കൂടുതലും തോട്ടങ്ങൾ സ്ഥിതി ചെയ്യുന്നത്.
24,000 ഹെക്ടറുകളിലായി എസ്റ്റേറ്റുകൾ വ്യാപിച്ചിരിക്കുന്നു.
ഏകദേശം 21 മില്ല്യൺ കിലോഗ്രാമാണ് വാർഷിക തേയില ഉല്പാദനം .
ഇരവികുളം ദേശീയോദ്യാനം നിലനിൽക്കുന്ന ഭാഗങ്ങൾ മുൻപ് കണ്ണൻ ദേവൻ തേയില കമ്പനിയുടെ ഭാഗമായിരുന്നു.
1978-ൽ കേരള സർക്കാർ എസ്റ്റേറ്റ് ഏറ്റെടുത്ത് വരയാടുകളെ സംരക്ഷിക്കുവാനായി ദേശീയോദ്യാനം സ്ഥാപിച്ചു.
എസ്റ്റേറ്റുകൾ ചുണ്ടാവുരൈ എസ്റ്റേറ്റ് GUDERALE ESTATE.
ഗുണ്ടുമല്ലി എസ്റ്റേറ്റ് ലക്ഷ്മി എസ്റ്റേറ്റ് മാട്ടുപ്പെട്ടി എസ്റ്റേറ്റ് കല്ലാർ എസ്റ്റേറ്റ് ന്യാമക്കാട് എസ്റ്റേറ്റ് പെരിയാവുരൈ എസ്റ്റേറ്റ്.
ചിത്രശാല കണ്ണൻ ദേവൻ ഹിൽസ് പ്ലാന്റേഷൻ കമ്പനി, മാട്ടുപ്പെട്ടി അവലംബം പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് Archived 2011-11-27 at the Wayback Machine .
കണ്ണൻ വറ്റ ഇംഗ്ലീഷ് വിലാസം https://ml.wikipedia.org/wiki/Bigeye_trevally
കേരളത്തിലെ കടൽപ്രദേശങ്ങളിൽ നിന്ന് ലഭിക്കുന്ന ഒരു പ്രധാന മത്സ്യമാണ് കണ്ണൻ വറ്റ (Bigeye trevally), ( ശാസ്ത്രീയനാമം : Caranx sexfasciatus ) പെരുംകണ്ണൻ പാര എന്നും പ്രാദേശികമായി അറിയപ്പെടുന്നു.
120cm നീളവും 18Kg വരെ തൂക്കവും വരുന്ന ഈ മത്സ്യം കേരളത്തിലെ വിപണിയിൽ സുലഭമായി ലഭിക്കുന്ന ഒന്നാണ്.
കറിവയ്ക്കാൻ ഉത്തമമായ ഒരിനമാണിത്.
അവലംബം http://fishbase.sinica.edu.tw/summary/SpeciesSummary.php?id=1917 Archived 2007-09-23 at the Wayback Machine .
ഒറാക്വിക്ക് ഇംഗ്ലീഷ് വിലാസം https://ml.wikipedia.org/wiki/OraQuick
ഒറാസുർ ടെക്നോളജീസ് നിർമ്മിച്ചതും 2012-ൽ യുണൈറ്റഡ് സ്റ്റേറ്റ്സ് ഫുഡ് ആൻഡ് ഡ്രഗ് അഡ്മിനിസ്ട്രേഷൻ അംഗീകരിച്ചതുമായ വീട്ടിൽ വച്ചു നടത്താവുന്ന ഒരു എച്ച്ഐവി പരിശോധനയാണ് ഒറക്വിക്ക് .
ഹോം ആക്സസ് എച്ച്ഐവി -1 ടെസ്റ്റ് സിസ്റ്റം എന്ന പേരിൽ ലഭ്യമായ രണ്ട് എച്ച്ഐവി പരിശോധനകളിൽ ഒന്നാണിത്.
സി‌വി‌എസ് അല്ലെങ്കിൽ‌ ടാർ‌ഗെറ്റ് അല്ലെങ്കിൽ‌ ഓൺ‌ലൈൻ‌ പോലുള്ള ഏതെങ്കിലും പ്രധാന റീട്ടെയിൽ‌ സ്റ്റോറുകളിൽ‌ ഒറക്വിക്ക് 17 വയസ്സിനു മുകളിലുള്ള ആർക്കും വാങ്ങാൻ‌ കഴിയും.
നവംബർ 2018 ലെ കണക്കനുസരിച്ച്, ടെസ്റ്റിംഗ് കിറ്റിന്റെ വില ശരാശരി 40-45 ഡോളർ ആണ്.
പ്രാഥമിക പരിശോധനാ നടപടിയായി ഒരു വ്യക്തിക്ക് എച്ച്ഐവി ടെസ്റ്റ് കിറ്റ് ഉപയോഗിക്കാൻ കഴിയുമെങ്കിലും, ദ്വിതീയ പരിശോധനയ്ക്കായി ഒരു മെഡിക്കൽ പ്രൊഫഷണലിനെ കാണുന്നത് ഇപ്പോഴും പ്രധാനമാണെന്ന് യുണൈറ്റഡ് സ്റ്റേറ്റ്സ് ഫുഡ് ആൻഡ് ഡ്രഗ് അഡ്മിനിസ്ട്രേഷൻ പറയുന്നു.
രക്തത്തിൽ നിന്നുള്ള എച്ച്ഐവി വൈറസ് അല്ലെങ്കിൽ എച്ച്ഐവി ആന്റിജനുകൾ അളക്കുന്ന മറ്റ് എച്ച്ഐവി പരിശോധനകളിൽ നിന്ന് വ്യത്യസ്തമായി, ഒറക്വിക്ക് ഉമിനീരിലെ എച്ച്ഐവി ആന്റിബോഡികളെ അളക്കുന്നു.
ടെസ്റ്റ് കിറ്റിൽ റീഡറിൽ ഘടിപ്പിച്ചിരിക്കുന്ന ഓറൽ കൈലേസും ദ്രാവകം നിറഞ്ഞ ടെസ്റ്റ് ട്യൂബും അടങ്ങിയിരിക്കുന്നു.
പരിശോധനാ ഫലങ്ങൾ അസാധുവാണ്, പോസിറ്റീവ് അല്ലെങ്കിൽ നെഗറ്റീവ് ആകാം.
തത്ത്വം
ഒരൊറ്റ പ്രാവശ്യം ഉപയോഗിക്കാവുന്ന ഗുണപരവുമായ ഇമ്യൂണോഅസ്സേ ആണ് ഒറക്വിക്ക് അഡ്വാൻസ് റാപ്പിഡ് എച്ച്ഐവി -1/2 ആന്റിബോഡി ടെസ്റ്റ്.
അത് ഓവർ-ദി-കൗണ്ടറിൽ (ഒടിസി) വാങ്ങാം.
ടെസ്റ്റ് കിറ്റിൽ ഒരു ടെസ്റ്റ് കൈലേസും അടങ്ങിയിരിക്കുന്നു.
അത് ഉപയോക്താവിന്റെ മോണയിൽ നിന്ന് എച്ച്ഐവി -1, എച്ച്ഐവി -2 എന്നിവയുടെ ആന്റിബോഡികൾ അടങ്ങിയ ഓറൽ ദ്രാവകം ശേഖരിക്കുന്നു.
ഈ മാതൃക ഒരു ടെസ്റ്റ് ട്യൂബിലേക്ക് ശേഖരിക്കുകയും ബഫർ‌ഡ് ഡെവലപ്പർ‌ ലായനിയിൽ കലർ‌ത്തുകയും ചെയ്യുന്നു.
മിശ്രിതം ടെസ്റ്റ് സ്ട്രിപ്പിലേക്ക് സഞ്ചരിക്കുകയും ഫലങ്ങൾ 20-40 മിനിറ്റിനുശേഷം ദൃശ്യമാവുകയും ചെയ്യും.
മിശ്രിതം ടെസ്റ്റ് സ്ട്രിപ്പിലേക്ക് വേണ്ടത്ര മൈഗ്രേറ്റ് ചെയ്യുന്നുണ്ടെന്നും ടെസ്റ്റ് ശരിയായി പ്രവർത്തിക്കുന്നുണ്ടെന്നും സി-ലൈൻ സൂചിപ്പിക്കുന്നു.
ടി-ലൈനിൽ എച്ച് ഐ വി ആന്റിബോഡികൾക്ക് പ്രവർത്തിക്കാൻ കഴിയുന്ന നൈട്രോസെല്ലുലോസ് മെംബറേൻ അസ്ഥിരമാക്കിയ ആന്റിജനുകൾ അടങ്ങിയിരിക്കുന്നു.
ഇരുണ്ട സി-ലൈൻ പ്രത്യക്ഷപ്പെടുകയാണെങ്കിൽ, പരിശോധന പ്രവർത്തിക്കുന്നു.
ഒരു സി-ലൈൻ മാത്രമേ ഉള്ളൂവെങ്കിൽ ഫലങ്ങൾ നെഗറ്റീവ് ആയിരിക്കും.
സി-ലൈനും ടി-ലൈനും പ്രത്യക്ഷപ്പെടുകയാണെങ്കിൽ ഫലങ്ങൾ പോസിറ്റീവ് ആയിരിക്കും.
ഒരു പോസിറ്റീവ് ഫലം എച്ച് ഐ വി പോസിറ്റീവ് നിലയെ സൂചിപ്പിക്കുന്നില്ല എന്നതിനാൽ, പരിശോധനാ ഫലങ്ങൾ സ്ഥിരീകരിക്കുന്നതിന് ഒരു മെഡിക്കൽ ക്രമീകരണത്തിൽ പരിശോധന നടത്തണം.
കൃത്യത പരിശോധന നടത്തൽ
ഒരു ക്ലിനിക്കൽ പഠനത്തിൽ, പരിശീലനം ലഭിച്ച പ്രൊഫഷണലുകൾ ഒറക്വിക്ക് ഇൻ-ഹോം എച്ച്ഐവി പരിശോധനയുടെ എച്ച്ഐവി പരിശോധന ഫലങ്ങളെ ലബോറട്ടറി പരിശോധനയുടെ ഫലങ്ങളുമായി താരതമ്യം ചെയ്തു.
പങ്കെടുത്ത 4,999 പേരിൽ പഠനം നടത്തിയതിൽ ഒറക്വിക്ക് പരിശോധന ശരിയായി നെഗറ്റീവ് ഫലം സൃഷ്ടിച്ചതായി കണ്ടെത്തി.
4,903 തവണ ലബോറട്ടറി പരിശോധനയിൽ 4,902 തവണ നെഗറ്റീവ് ഫലം സൃഷ്ടിച്ചു.
(99.9%) ലബോറട്ടറി പരിശോധനയിൽ പോസിറ്റീവ് ഫലം (91.7%) സൃഷ്ടിച്ച 96 തവണയിൽ 88 തവണ ഒറക്വിക്ക് പരിശോധന ശരിയായ ഫലം സൃഷ്ടിച്ചു.
5,055 സംഭവങ്ങളിൽ (1.1%) 56 തവണ പരീക്ഷണ ഫലങ്ങൾ പരാജയപ്പെട്ടുവെന്ന് ഗവേഷകർക്ക് മനസ്സിലാക്കാൻ കഴിഞ്ഞു.
ഒറക്വിക്ക് ഇൻ-ഹോം എച്ച്ഐവി പരിശോധന പുറത്തുകൊണ്ടുവരുന്നതിന്  3 മാസത്തിനുള്ളിൽ കൃത്യമായ ഫലങ്ങൾ ലഭിക്കുമെന്ന് പ്രതീക്ഷിക്കുന്നു.
കാരണം ഇത് വ്യക്തികളുടെ എച്ച്ഐവിയിലേക്ക് ആന്റിബോഡികൾ വികസിപ്പിക്കുന്നതിന് എടുക്കുന്ന സമയമാണ്.
പോസിറ്റീവ് എന്ന് റിപ്പോർട്ടുചെയ്‌ത എല്ലാ ഒറാക്വിക്ക് ഇൻ-ഹോം എച്ച്ഐവി പരിശോധനയും വെസ്റ്റേൺ ബ്ലോട്ട് പോലുള്ള കൂടുതൽ വ്യക്തമായ സ്ഥിരീകരണ പരിശോധനകൾക്കൊപ്പം പിന്തുടരേണ്ടതാണ്.
എച്ച് ഐ വി ആന്റിബോഡികളും മറ്റ് ആന്റിബോഡികളും തമ്മിൽ വേർതിരിച്ചറിയാൻ വെസ്റ്റേൺ ബ്ലോട്ടിന് കഴിയും.
അത് തെറ്റായ പോസിറ്റീവ് ഫലങ്ങളിലേക്കും നയിച്ചേക്കാം അവലംബം പുറം കണ്ണികൾ ഔദ്യോഗിക വെബ്‌സൈറ്റ്
ഒറാങ്ങ്ഉട്ടാൻ ഇംഗ്ലീഷ് വിലാസം https://ml.wikipedia.org/wiki/Orangutan
വൻ കുരങ്ങുകളുടെ കുട്ടത്തിൽ, ഏഷ്യൻ  ജെനുസ്സിൽ പെട്ട ഒറാങ്ങ്ഉട്ടാൻ (Orangutan)  മാത്രമാണു ഏഷ്യയിൽ ഇനി  അവശേഷിക്കുന്നത്.
മരങ്ങളുടെ മുകളിൽ ജീവിക്കുന്ന ഇവയ്ക്ക് മറ്റു വൻ കുരങ്ങുകളെക്കാൾ കൈകൾക്ക് നീളക്കുടുതൽ  ഉണ്ട്.
സസ്തനികളുടെ കൂട്ടത്തിൽ ഉന്നത ശ്രേണിയിൽ പെട്ട ഇവയ്ക്ക് കൂടുതൽ ബുദ്ധിശക്തി ഉള്ളതിനാൽ, മരക്കഷണങ്ങൾ ഉപയോഗിച്ച് ഉപകരണങ്ങൾ ഉണ്ടാക്കി ഉപയോഗിക്കാനും   മരക്കൊമ്പുകളും ഇലകളും ഉപയോഗിച്ചു, ഉറങ്ങാനായി കൂടുണ്ടാക്കാനും അറിയാം.
ആക്രമണ സ്വഭാവം ഇല്ലാത്ത ഇവ മിക്കപ്പോഴും ഭക്ഷണം തേടി ഏകാന്തമായി വൃക്ഷത്തലപ്പുകളിൽ അലയുകയാണ് പതിവ്.
ഇവയുടെ രോമത്തിനു ചുവന്ന ചാര നിറമാണ്; മറ്റു വൻ കുരങ്ങുകളുടെ രോമത്തിനു കറുപ്പ് നിറമാണ്.
ഇന്തോനേഷ്യ , മലേഷ്യ , എന്നിവിടങ്ങളിലെ സ്വദേശിയായിരുന്ന ഇവയെ ഇപ്പോൾ ബോർണിയോ , സുമാത്ര ദ്വീപുകളിലെ മഴക്കാടുകളിൽ മാത്രം കണ്ടുവരുന്നു.
ഇവയുടെ ആശ്മെകങ്ങൾ (fossils ), ജാവ ദ്വീപ് , തായ്‌ലാൻഡ്‌ , മലേഷ്യ , വിയെറ്റ്നാം , ചൈന എന്നിവിടങ്ങളിൽ നിന്നും ലഭിച്ചിട്ടൊണ്ട്.
ഒരാന്ഗ്, ഉടാൻ  എന്ന മലയൻ വാക്കുകളുടെ അർഥം മനുഷ്യൻ , വനം എന്നാണ്.
അതിനാൽ, വന മനുഷ്യൻ എന്നാണ് ഇവയെ അവിടങ്ങളിൽ അറിയപ്പെടുന്നത്.
വംശനാശ ഭീഷണി നേരിടുന്ന ,ബോർണിയൻ ഒറാങ്ങ്ഉട്ടാൻ (Pongo pygmaeus ) , സുമാത്രൻ ഒറാങ്ങ്ഉട്ടാൻ (Pongo  abelii ) എന്നീ രണ്ടിനങ്ങൾ മാത്രമാണ് ഇനി അവശേഷിക്കുന്നത്.
ശരീര ഘടന പൂർണ്ണ വളർച്ചയെത്തിയ ഒറാങ്ങ്ഉട്ടാൻ
1.2മുതൽ 1 .5 മീറ്റർ വരെ പൊക്കമുള്ള ഇവയുടെ ഭാരം  33  മുതൽ 82  കിലോ വരെ ആണ്.
മനുഷ്യന്റെയും ഇവയുടെയും കൈകൾക്ക് വളരെ സാമ്യം ഉണ്ട്.
കാൽ വിരലുകൾ ഉപയ്ഗിച്ചു ഇവയ്ക്ക് കമ്പുകളിൽ പിടിക്കാൻ കഴിയും.
മനുഷ്യനെപ്പോലെ കൈകാലുകൾക്കു അഞ്ചു വിരലുകൾ വീതം ഉണ്ട്.
വലിയ തടിച്ച ശരീരം, വണ്ണമുള്ള കഴുത്ത്‌,  നീളം കൂടിയ ബലമുള്ള കൈകൾ , നീളം കുറഞ്ഞ വളഞ്ഞ കാലുകൾ ഉള്ള ഇവയ്ക്ക് വാൽ ഇല്ല.
ചുവപ്പും തവിട്ടും നിറം കലർന്ന നീണ്ട രോമങ്ങൾ കൊണ്ട് ശരീരം മൂടപ്പെട്ടിരിക്കും.
സുമാത്രൻ ഇനത്തിനു , രോമത്തിനു  ഇളം നിറമാണ്.
വലിയ തലയിൽ വലിയ വായ , ആണിന്റെ ചെള്ള പോളകൾ പ്രായമാകുമ്പോൾ വീണ്ടും വലുതാകുന്നു.
വനത്തിൽ ആയുസ്സ് 35  വർഷം.
കൂട്ടിൽ 60  വയസ്സ് വരെ ജീവിക്കും.
ആണിനും പെണ്ണിനും ,ശബ്ദ നാടക്ക് സമീപത്തായി  തൊണ്ട ഉറകൾ ഉണ്ട്.
ശബ്ദം വനത്തിൽ മുഴങ്ങി കേൾക്കാൻ ഇത് ആവശ്യമാണ്‌.
മരങ്ങളുടെ മുകളിൽ, ഏകാന്തമായി അലഞ്ഞു തിരിയുന്ന ഇവ ഉറങ്ങാനായി എല്ലാ ദിവസവം രാത്രിയിൽ കമ്പുകളും   ഇലകളും കൊണ്ട് കൂടുണ്ടാക്കും.
ഇണ ചേരുന്ന സമയത്ത് മാത്രമേ ആണിനേയും പെണ്ണിനേയും ഒരുമിച്ചു കാണാറോള്ള്‌.
അമ്മമാർ ഏഴെട്ടു വർഷം കുഞ്ഞുങ്ങളെ കൂടെ കൊണ്ട് നടക്കും.
ആൽ (Ficus ) വർഗത്തിൽ പെട്ട വൃക്ഷങ്ങളുടെ പഴുത്ത കയ്കളാണ് ഇഷ്ട ഭക്ഷണം.
വൃക്ഷങ്ങളുടെ,കുരുന്ന് ഇല,തണ്ട്, തേൻ,   കീടങ്ങൾ , പക്ഷി മുട്ട എന്നിവ ലഭ്യത അനുസരിച്ച് മാറി മാറി കഴിക്കും.
ഭക്ഷണ ദൌർലഭ്യം ഉള്ളപ്പോൾ, വൃക്ഷങ്ങളുടെ തടി വരെ ആഹരമാക്കും .
സ്ട്ട്രയ്കിനിൻ (Strychnine ) വിഷത്തിന്റെ സാന്നിധ്യം ഉള്ള സ്ട്രയിക്കി നോസ് ഇഗ്നട്ടി (Strychnos  ignatii ) എന്ന വള്ളിചെടിയുടെ കായ്കൾ ഭക്ഷിച്ച്  അവയുടെ വിതരണത്തിൽ സഹായിക്കുന്നു.
കൂടുതൽ ഉമിനീർ ഉണ്ടാക്കുമെന്ന കുഴപ്പം ഇല്ലാതില്ല.
മണ്ണും  പാറയും ഭക്ഷിക്കുന്ന സ്വഭാവക്കാരാണ്..
ഭക്ഷണത്തിൽ ആവശ്യമുള്ള ധാതു ലവണങ്ങൾ ലഭിക്കുന്നതിന്  , 
വയറിളക്കത്തിന് പരിഹാരം, ഉള്ളിൽ ചെന്ന വിഷാംശങ്ങൾ വലിച്ചെടുക്കാൻ കളിമണ്ണ്  ലഭ്യമാക്കുക എന്നീ മൂന്ന്   ആവശ്യങ്ങൾക്കാണ്  ഇതെന്ന് കരുതപ്പെടുന്നു.
നീർ വീഴ്ചക്ക്  പരിഹാരമായി,   കൊമ്മലീന (Commelina )  ജനുസ്സിൽപെട്ട ചെടികളെ ഇവ ഉപയോഗിക്കുന്നു.
, സ്വഭാവത്തിലെ  പ്രത്യേകതകൾ
മറ്റു വൻ കുരങ്ങുകളെപ്പോലെ ബുദ്ധി ശക്തിയിലും ഇവ മുന്നിലാണ്.
സ്വതന്ത്രമായി ജീവിക്കുന്ന ചിമ്പാൻസി ഉപകരണങ്ങൾ ഉപയോഗിക്കുന്നതായി 1960  ല് രേഖപ്പെടുതിയിറ്റൊണ്ട്.
പോന്ഗോ പിഗ്മായിഅസ് അബെല്ലി (Pongo pygmayeus abelli ) എന്ന ഉപ ഇനം ഒറാങ്ങ്ഉട്ടാൻ, സങ്കീർണമായ  ഉപകരണങ്ങൾ ഉണ്ടാക്കി ഉപയോഗിക്കുന്നത് 1996  ല്  കണ്ടെത്തി.
ഭക്ഷണം ശേഖരിക്കാനായി ഉപയോഗിക്കുന്ന ഈ ഉപകരണങ്ങളിൽ ചിലത്, മരങ്ങളുടെ പോടുകളിൽ നിന്നും  കീടങ്ങളെ പിടിക്കുവാനും , മറ്റു ചിലത് കട്ടി തോടുള്ള ഫലങ്ങളുടെ ഉള്ളിൽനിന്നും കുരുക്കൾ ശേഖരിക്കാനും വേണ്ടി ഉള്ളതാണ്.
ചെയ്യേണ്ട  ജോലിക്കനുസരണമായി  ഉപകരണങ്ങൾ മാറ്റി ഉണ്ടാക്കാൻ അവയ്ക്കറിയാം അവലംബം ↑ {{ cite book }} : | edition= has extra text ( help ) ; | editor= has generic name ( help ) ; Check date values in: | date= ( help ) CS1 maint: multiple names: editors list ( link )
ഒരേ തൂവൽ പക്ഷികൾ ഇംഗ്ലീഷ് വിലാസം https://ml.wikipedia.org/wiki/Ore_Thooval_Pakshikal
ചിന്ത രവി രചനയും, നിർമ്മാണവും നിർവഹിച്ച്, അദ്ദേഹത്തിന്റെ തന്നെ സംവിധാനത്തിൽ 1988ൽ തിയേറ്ററുകളിൽ എത്തിയ ഒരു മലയാളചലച്ചിത്രമാണ് ഒരേ തൂവൽ പക്ഷികൾ .
ബ്രിട്ടീഷ് രാജിന്റെ അവസാന കാലഘട്ടമാണ് ഈ സിനിമയിൽ പ്രമേയമായത്.
ബാലൻ കെ. നായർ , ടോം ആൾട്ടർ, നിലമ്പൂർ ബാലൻ തുടങ്ങിയവരാണ് ഈ ചിത്രത്തിൽ പ്രധാന വേഷങ്ങളിൽ അഭിനയിച്ചിരിക്കുന്നത്.
ഈ ചിത്രത്തിന്റെ പശ്ചാത്തലസംഗീതം ഒരുക്കിയിരിക്കുന്നത് ജി. അരവിന്ദനും , ഗാനങ്ങൾ ചിട്ടപ്പെടുത്തിയിരിക്കുന്നത് എം.ബി. ശ്രീനിവാസനുമാണ് .
മികച്ച ചലച്ചിത്രത്തിനുള്ള 1988ലെ കേരളസംസ്ഥാന പുരസ്കാരം ഈ ചലച്ചിത്രത്തിനാണ് ലഭിച്ചത്.
അഭിനേതാക്കൾ ബാലൻ കെ. നായർ ടോം ആൾട്ടർ നിലമ്പൂർ ബാലൻ മോകേരി രാമചന്ദ്രൻ നീലൻ കൃഷ്ണൻകുട്ടി നായർ നെടുമുടി വേണു സൂര്യ കുക്കു പരമേശ്വരൻ കെ.പി.എ.സി. പ്രേമചന്ദ്രൻ ആർ.കെ. നായർ പി.ടി. കുഞ്ഞുമുഹമ്മദ് വി.എം. രാമചന്ദ്രൻ കുട്ട്യേടത്തി വിലാസിനി വിജയലക്ഷ്മി സീനത്ത് ഷീബ പുരസ്കാരങ്ങൾ
കേരളസംസ്ഥാന ചലച്ചിത്രപുരസ്കാരങ്ങൾ ; മികച്ച ചലച്ചിത്രം മികച്ച രണ്ടാമത്തെ നടി- കുക്കു പരമേശ്വരൻ മികച്ച സംഗീതസംവിധായകൻ- ജി. അരവിന്ദൻ അവലംബം
ഒരേ റാങ്ക് ഒരേ പെൻഷൻ ഇംഗ്ലീഷ് വിലാസം https://ml.wikipedia.org/wiki/One_Rank_One_Pension
ഒരേ റാങ്കിൽ ഒരേ സർവ്വീസ് കാലയളവ് പൂർത്തിയാക്കി വിരമിച്ച എല്ലാവർക്കും വിരമിക്കൽ തീയതി പരിഗണിക്കാതെ ഒരേ പെൻഷൻ നൽകുന്ന പദ്ധതിയാണ് ഒരേ റാങ്ക് ഒരേ പെൻഷൻ (One Rank One Pension (OROP)).
1973 വരെ ഇന്ത്യൻ സായുധസേനയിലെ ഉദ്യോഗസ്ഥർക്ക് പെൻഷൻ ലഭിച്ചിരുന്നത് ഈ രീതിയിലായിരുന്നു.
എന്നാൽ, 1973-ൽ മൂന്നാം ശമ്പളക്കമ്മീഷന്റെ നിർദ്ദേശത്തോടെ സർക്കാർജീവനക്കാർക്കു ലഭിച്ചിരുന്ന രീതിയിൽ സൈനികർക്കും പെൻഷൻ ലഭിച്ചു തുടങ്ങി.
അതോടെ OROP രീതി നിർത്തലാവുകയും ചെയ്തു.
പദ്ധതി വീണ്ടും നടപ്പിലാക്കണമെന്ന ആവശ്യത്തോടെ വിമുക്തഭടൻമാർ സമരങ്ങൾ നടത്തി.
42 വർഷങ്ങൾ നീണ്ട പോരാട്ടങ്ങൾക്കു ശേഷം 2015 സെപ്റ്റംബർ 5-ന് 'ഒരേ റാങ്ക് ഒരേ പെൻഷൻ' പദ്ധതി  പ്രഖ്യാപിക്കപ്പെട്ടു.
പ്രതിരോധ മന്ത്രി മനോഹർ പരീഖർ ആയിരുന്നു പദ്ധതിയുടെ പ്രഖ്യാപനം നടത്തിയത്.
2013 കലണ്ടർ വർഷത്തെ അടിസ്ഥാനമാക്കി നടപ്പിലാക്കുന്ന പദ്ധതിക്ക് 2014 ജൂലൈ 1 മുതൽ പ്രാബല്യമുണ്ടാകും.
സൈനികർക്കു വേണ്ടി പ്രഖ്യാപിക്കപ്പെട്ട OROP പദ്ധതിയ്ക്കായി റെയിൽവേ ജീവനക്കാരും പാരാമിലിട്ടറി ഉദ്യോഗസ്ഥരും ആവശ്യമുന്നയിച്ചിരുന്നു.
ചരിത്രം ഒരേ റാങ്ക് ഒരേ പെൻഷൻ പദ്ധതി നടപ്പിലാക്കുവാനായി മരണം വരെ നിരാഹാരസമരം നടത്തുന്ന വിമുക്തഭടൻമാർ 1973-നു മുമ്പ്
1973-നു മുമ്പ് ഇന്ത്യൻ സായുധസേനയിലെ ഉദ്യോഗസ്ഥർക്ക് 'ഒരു റാങ്ക്, ഒരു പെൻഷൻ' രീതിയിലായിരുന്നു പെൻഷൻ ലഭിച്ചിരുന്നത്.
സർവ്വീസിലെ അവസാന ശമ്പളത്തിന്റെ എഴുപതു ശതമാനത്തോളം തുക പെൻഷനായി ലഭിച്ചിരുന്നു.
1973-ലെ മൂന്നാം ശമ്പളക്കമ്മീഷന്റെ നിർദ്ദേശം
1973-ൽ മൂന്നാം ശമ്പളക്കമ്മീഷന്റെ നിർദ്ദേശപ്രകാരം സൈനികരുടെ പെൻഷൻ കുറയ്ക്കുവാൻ സർക്കാർ തീരുമാനിച്ചു.
അവസാന ശമ്പളത്തിന്റെ 70% തുക പെൻഷനായി നൽകുന്നത് വെട്ടിക്കുറച്ച് 50 ശതമാനമാക്കി.
അതോടെ മറ്റു കേന്ദ്രസർക്കാർ ഉദ്യോഗസ്ഥർക്ക് ലഭിച്ചിരുന്നത് പോലെ സൈനികർക്കും പെൻഷൻ  ലഭിച്ചുതുടങ്ങി.
സർവീസിൽ 33 വർഷം പൂർത്തിയാക്കുന്നവർക്കു മാത്രമേ ഫുൾപെൻഷൻ ലഭിക്കുകയുള്ളൂ.
സൈന്യത്തിൽ എന്നും യുവത്വം നിലനിർത്തുന്നതിനായി 'നേരത്തേയുള്ള വിരമിക്കൽ' പ്രോത്സാഹിപ്പിക്കപ്പെടുന്നുണ്ട്.
ഭൂരിഭാഗം സൈനികരും 33 വർഷങ്ങൾക്കുള്ളിൽ തന്നെ വിരമിക്കുന്നവരാണ്.
അതിനാൽ തന്നെ ബഹുഭൂരിപക്ഷം സൈനികർക്കും ഫുൾ പെൻഷൻ ലഭിക്കാതെ വന്നു.
ശമ്പളക്കമ്മീഷന്റെ നിർദ്ദേശ പ്രകാരം
പത്തുവർഷത്തിലൊരിക്കൽ സൈനികരുടെ ശമ്പളം വർദ്ധിപ്പിക്കുന്നുണ്ട്‌.
സർവീസിലെ അവസാന ശമ്പളത്തിന്റെ പകുതി തുക പെൻഷനായി നൽകുന്നതിനാൽ പുതുതായി വിരമിക്കുന്നവർക്ക് , മുമ്പ് വിരമിച്ചവരെക്കാൾ കൂടുതൽ തുക പെൻഷനായി ലഭിക്കുന്നു.
ഒരേ റാങ്കും ഒരേ സർവ്വീസ് കാലയളവുമുണ്ടായിരുന്നിട്ടും നേരത്തേ വിരമിച്ചവർക്കു കുറഞ്ഞ പെൻഷൻ ലഭിക്കുന്ന സ്ഥിതി വന്നുചേർന്നു.
ഒരേ സേവനത്തിനു വ്യത്യസ്ത പെൻഷൻ നൽകുന്നത് ഒഴിവാക്കുവാനായി നിർദ്ദേശിക്കപ്പെട്ട ഒരു ആശയമാണ് 'ഒരേ റാങ്ക് ഒരേ പെൻഷൻ'.
ഒരേ റാങ്കും ഒരേ സർവ്വീസ് കാലാവധിയുമുള്ളവർക്ക് തുല്യ പെൻഷൻ എന്നതാണ് ഇതിന്റെ അടിസ്ഥാനം.
1973-നു ശേഷം
മൂന്നാം ശമ്പളക്കമ്മീഷന്റെ നിർദ്ദേശം അംഗീകരിക്കുവാൻ സൈനികർ തയ്യാറായിരുന്നില്ല.
'ഒരേ റാങ്ക് ഒരേ പെൻഷൻ' രീതി പുനഃസ്ഥാപിക്കുവാൻ അവർ സർക്കാരിനോട് ആവശ്യപ്പെട്ടു.
എന്നാൽ അവരുടെ ആവശ്യങ്ങൾ അംഗീകരിക്കുവാൻ അന്നത്തെ സർക്കാർ തയ്യാറായിരുന്നില്ല.
1973-നു ശേഷം നിലവിൽ വന്ന സർക്കാരുകളൊന്നും പദ്ധതി നടപ്പിലാക്കുവാൻ ശ്രമിച്ചിരുന്നില്ല.
പദ്ധതി നടപ്പിലായാൽ കനത്ത സാമ്പത്തിക പ്രതിസന്ധികൾ നേരിടേണ്ടി വന്നേക്കുമെന്ന ചിന്തയാണ് ഇതിനു  തടസ്സമായി നിന്നത്.
വിമുക്തഭടൻമാർ 1973 മുതൽ തന്നെ OROP പദ്ധതിക്കുവേണ്ടി സമരം ആരംഭിച്ചു.
1982-ൽ കേണൽ ഇന്ദ്രജിത്ത് സിങ് ഓൾ ഇന്ത്യ എക്സ് സർവ്വീസ്മെൻ അസോസിയേഷൻ രൂപീകരിച്ചു സമരം ശക്തമാക്കി.
ഇന്ദിരാഗാന്ധി മുതൽ മൻമോഹൻ സിങ് വരെയുള്ള എല്ലാ പ്രധാനമന്ത്രിമാരോടും പദ്ധതി നടപ്പിലാക്കുവാൻ അദ്ദേഹം അഭ്യർത്ഥിച്ചിരുന്നെങ്കിലും ഫലമുണ്ടായില്ല.
2015-ൽ
OROP പദ്ധതി നടപ്പിലാക്കുവാനായി വിമുക്തഭടൻമാർ ആരംഭിച്ച സമരം 2015-ൽ 42 വർഷങ്ങൾ പൂർത്തിയാക്കി.
2015 ജൂൺ 16-നു റിട്ട.
മേജർ ജനറൽ സത്ബീർ സിങ്ങിന്റെ നേതൃത്വത്തിൽ ഡൽഹിയിലെ ജന്തർ മന്ദറിൽ വിമുക്തഭടൻമാർ ആരംഭിച്ച സമരം ഏറെ ശ്രദ്ധിക്കപ്പെട്ടു.
സത്ബീർ സിങ് നയിക്കുന്ന എക്സ് സർവ്വീസ് മൂവ്മെന്റിലെ വിമുക്തഭടൻമാർ നിരാഹാരം ഉൾപ്പെടെയുള്ള സമരങ്ങളിൽ 
പങ്കെടുക്കുകയും  ചെയ്തു.
സമരം 83 ദിനങ്ങൾ പിന്നിട്ടപ്പോൾ OROP പദ്ധതി പ്രഖ്യാപിക്കുവാൻ സർക്കാർ നിർബന്ധിതരാവുകയായിരുന്നു.
അങ്ങനെ 2015 സെപ്റ്റംബർ 5ലെ അദ്ധ്യാപക ദിനത്തിൽ പ്രതിരോധമന്ത്രി മനോഹർ പരീഖർ സൈനികർക്കായി 'ഒരേ റാങ്ക് ഒരേ പെൻഷൻ' പദ്ധതി പ്രഖ്യാപിച്ചു.
പദ്ധതിയുടെ വിശദമായ ഉത്തരവ് പിന്നീട് പുറത്തുവരുമെന്നാണ് അദ്ദേഹം അറിയിച്ചിരുന്നത്.
പദ്ധതിയുടെ ആവശ്യകത
വിരമിക്കുന്ന വർഷത്തെ അവസാന ശമ്പളത്തിന്റെ അടിസ്ഥാനത്തിലാണ് നിലവിൽ പെൻഷൻ നിശ്ചയിക്കുന്നത്.
ഒരേ റാങ്കിൽ ഒരേ സർവ്വീസ് കാലയളവ് പൂർത്തിയാക്കി 2005-ലും 2015-ലും വിരമിച്ചവർക്ക് ലഭിക്കുന്ന പെൻഷൻ വ്യത്യസ്തമാണ്.
കാരണം 2005-ലെയും 2015-ലെയും ശമ്പളം വ്യത്യസ്തമാണ്.
ശമ്പള കമ്മീഷന്റെ നിർദ്ദേശപ്രകാരം പത്തു വർഷത്തിലൊരിക്കൽ ശമ്പളം വർദ്ധിപ്പിക്കുന്നതിനാലാണ് ഇത് സംഭവിക്കുന്നത്.
ശമ്പളത്തിലുണ്ടാകുന്ന വ്യത്യാസം പെൻഷനിലുമുണ്ടാകുന്നു.
കൂടുതൽ ശമ്പളമുള്ളവർക്ക് കൂടുതൽ പെൻഷൻ ലഭിക്കുന്നു.
ഒരേ റാങ്കും ഒരേ സേവന കാലയളവും ഉണ്ടായിരുന്നിട്ടും 2005-ൽ വിരമിച്ചവർക്ക് 2015-ൽ വിരമിച്ചവരെക്കാൾ കുറഞ്ഞ പെൻഷനാണ് ലഭിക്കുന്നത്.
1996-നു മുമ്പ് വിരമിച്ച ശിപായിക്ക് 2006-ൽ വിരമിച്ച ശിപായിയെക്കാൾ 82% കുറവു പെൻഷനാണ് ലഭിക്കുന്നത്‌.
മേജർമാരുടെ പെൻഷനിൽപ്പോലും 53%ത്തിന്റെ വ്യത്യാസമുണ്ട്.
ഒരേ സേവനത്തിനു വിവിധ പെൻഷൻ നൽകേണ്ടിവരുന്ന അവസ്ഥ ഇല്ലാതാക്കി  പെൻഷനിൽ തുല്യത ഉറപ്പുവരുത്തുവാൻ 'ഒരേ റാങ്ക് ഒരേ പെൻഷൻ' പദ്ധതിയിലൂടെ കഴിയുന്നു.
സർക്കാർ അംഗീകരിച്ച പദ്ധതി
2015 സെപ്റ്റംബർ 5-നാണ് 'ഒരേ റാങ്ക്, ഒരേ പെൻഷൻ' പദ്ധതി സർക്കാർ പ്രഖ്യാപിച്ചത്‌.
പദ്ധതിയുടെ വിജ്ഞാപനം പുറത്തിറങ്ങിയത് 2015 നവംബർ 7-നായിരുന്നു.
ഒരേ റാങ്കും ഒരേ സർവ്വീസ് കാലാവധിയുമുള്ള വിമുക്തഭടൻമാർക്ക് വിരമിച്ച തീയതി നോക്കാതെ തുല്യപെൻഷൻ ലഭ്യമാക്കുകയാണ് പദ്ധതിയുടെ ലക്ഷ്യം.
പദ്ധതിയുടെ പ്രത്യേകതകൾ ; 2013 കലണ്ടർ വർഷത്തെ അടിസ്ഥാനമാക്കി തുടങ്ങുന്ന പദ്ധതിക്കു 2014 ജൂലൈ 1 മുതൽ പ്രാബല്യമുണ്ടാകും.
2013-ൽ സൈനികർക്കു നൽകിയിരുന്ന പെൻഷനിലെ ഏറ്റവും കൂടിയ തുകയുടെയും കുറഞ്ഞ തുകയുടെയും ശരാശരിയെ അടിസ്ഥാനമാക്കി പെൻഷൻ നിശ്ചയിക്കും.
അഞ്ചുവർഷം കൂടുമ്പോൾ പെൻഷൻ തുക പുതുക്കി നിശ്ചയിക്കും.
കുടിശ്ശിക നാലു തവണകളായി, ആറുമാസത്തെ ഇടവേളകളിൽ നൽകും.
അന്തരിച്ച സൈനികരുടെ ഭാര്യമാർക്ക് കുടിശ്ശിക ഒറ്റത്തവണയായി നൽകും.
കാലാവധി പൂർത്തിയാകും മുമ്പ് വിരമിക്കുന്ന സൈനികർക്കും പദ്ധതിയുടെ ആനുകൂല്യം ലഭിക്കുമെന്ന് പ്രധാനമന്ത്രി നരേന്ദ്ര മോദി 2015 സെപ്റ്റംബർ  6-നു പ്രഖ്യാപിച്ചിരുന്നു.
നിലവിൽ പ്രതിരോധവകുപ്പിൽ പെൻഷനുവേണ്ടി നീക്കിവയ്ക്കുന്നത് 54,000 കോടി രൂപയാണ്.
പദ്ധതി നടപ്പിലാകുമ്പോൾ വർഷം 8000 മുതൽ 10,000 കോടി രൂപവരെ അധികം ചെലവാകും.
ഇത് കാലക്രമേണ വർദ്ധിക്കും.
പദ്ധതിയുടെ നിർവ്വഹണത്തിനായി ഏകാംഗ ജുഡീഷ്യൽ കമ്മീഷനെ നിയമിക്കും.
ആറു മാസത്തിനുള്ളിൽ കമ്മീഷൻ റിപ്പോർട്ട് സമർപ്പിക്കും.
നേട്ടങ്ങൾ ഒരേ റാങ്കുംഒരേ സർവ്വീസ് കാലയളവുമുള്ളവർക്ക് തുല്യ പെൻഷൻ ഉറപ്പുവരുത്തുന്നു.
2006-നുമുമ്പ് വിരമിച്ചവർക്ക് ഇപ്പോൾ വിരമിക്കുന്ന ജൂനിയർ ഓഫീസർമാരെക്കാളും കുറഞ്ഞ പെൻഷനാണ് ലഭിച്ചിരുന്നത്.
ഈ പ്രശ്നം പരിഹരിക്കപ്പെടുന്നു.
രാജ്യത്തെ 25 ലക്ഷം വിമുക്തഭടൻമാർക്കും ആറുലക്ഷം വീരാംഗനമാർക്കും (കൊല്ലപ്പെട്ട സൈനികരുടെ ഭാര്യമാർ) പദ്ധതിയുടെ പ്രയോജനം ലഭിക്കും.
ഏറെ വർഷങ്ങളായി ആഗ്രഹിച്ചിരുന്ന പദ്ധതി നടപ്പിലായെങ്കിലും വിമുക്തഭടൻമാർ നിരാശയിലാണ്.
കാരണം അവർ ആവശ്യപ്പെട്ടിരുന്ന പല വ്യവസ്ഥകളും സർക്കാർ അംഗീകരിച്ചിട്ടില്ല.
അതിനാൽ തങ്ങളുടെ സമരം ശക്തമായി തുടരുവാനാണ് അവർ തീരുമാനിച്ചിരിക്കുന്നത്.
വിമുക്തഭടൻമാരുടെ ആവശ്യങ്ങൾ പദ്ധതിക്ക് 2014 ഏപ്രിൽ 1 മുതൽ പ്രാബല്യം നൽകുക.
2013-ലെ ഏറ്റവും ഉയർന്ന പെൻഷൻ തുകയെ അടിസ്ഥാനമാക്കി പെൻഷൻ നിശ്ചയിക്കുക.
ഒന്നോ രണ്ടോ വർഷത്തിനുള്ളിൽ പെൻഷൻ പുതുക്കുക.
പദ്ധതിയെ ശമ്പള കമ്മീഷന്റെ പരിധിയിൽ നിന്നും സ്വതന്ത്രമാക്കുക.
പദ്ധതി നടത്തിപ്പിനായി അഞ്ച് അംഗങ്ങളടങ്ങിയ കമ്മിറ്റിയെ നിയോഗിക്കണം.
അതിൽ മൂന്ന് വിമുക്തഭടൻമാരുണ്ടായിരിക്കണം.
ഒരു സൈനികനും പ്രതിരോധമന്ത്രി നിയമിക്കുന്ന ഒരുദ്യോഗസ്ഥനുമായിരിക്കണം മറ്റു രണ്ട് അംഗങ്ങൾ.
അഞ്ചംഗ കമ്മിറ്റിയുടെ റിപ്പോർട്ട് ഒരു മാസത്തിനകം സമർപ്പിക്കണം.
പദ്ധതി പ്രഖ്യാപിക്കുക മാത്രമേ ചെയ്തിട്ടുള്ളൂ.
വിശദമായ ഉത്തരവ് ഉടൻ പുറത്തിറക്കണം.
വിജ്ഞാപനം പുറത്തിറക്കി.
ഒരേ കടൽ ഇംഗ്ലീഷ് വിലാസം https://ml.wikipedia.org/wiki/Ore_Kadal
ശ്യാമപ്രസാദ് സംവിധാനം ചെയ്ത് 2007-ൽ പുറത്തിറങ്ങിയ മലയാളചലച്ചിത്രമാണു് ഒരേ കടൽ .
മമ്മൂട്ടി , മീര ജാസ്മിൻ , നരേൻ , രമ്യ കൃഷ്ണൻ എന്നിവർ ഈ ചിത്രത്തിലെ പ്രധാന വേഷങ്ങളിൽ അഭിനയിച്ചിരിക്കുന്നു.
ഇന്ത്യയുടെ അന്താരാഷ്ട്ര ചലച്ചിത്രോത്സവത്തിൽ ഇന്ത്യൻ പനോരമയുടെ ഉദ്ഘാടന ചിത്രമായി ഈ ചിത്രം തെരഞ്ഞെടുക്കപ്പെട്ടു .
ഈ ചിത്രത്തിലെ സംഗീതസംവിധാനത്തിനു ഔസേപ്പച്ചൻ മികച്ച സംഗീതസംവിധായകനുള്ള ദേശീയ ചലച്ചിത്രപുരസ്കാരം ലഭിച്ചിട്ടുണ്ട്.
അഭിനേതാക്കൾ മമ്മൂട്ടി - ഡോ: എസ്.ആർ. നാഥൻ മീര ജാസ്മിൻ - ദീപ്തി നരേൻ ജയകുമാർ രമ്യ കൃഷ്ണൻ ബെല വിവിധ ചലച്ചിത്രോത്സവങ്ങളിൽ ഇന്ത്യയുടെ അന്താരാഷ്ട്ര ചലച്ചിത്രോത്സവം 2007 ഏഷ്യാറ്റിക് - റോം, 2008 ഫ്രിബോർഗ് ഇന്റർനാഷണൽ ഫിലിം ഫെസ്റ്റിവൽ, സ്വിറ്റ്സർലാന്റ്, 2008 ഇന്ത്യൻ ഫിലിം ഫെസ്റ്റിവൽ ഓഫ് ലോസ് ഏഞ്ചൽസ്, 2008 ഇന്റർനാഷണൽ ഫിലിം ഫെസ്റ്റിവൽ ഓഫ് മിന്നെപ്പൊളിസ്, 2008 സിനെ ഡെൽ സുർ, ഗ്രാനഡ, സ്പെയിൻ, 2008 സ്റ്റുഗാർട്ട് ഫെസ്റ്റിവൽ ഓഫ് ബോളിവുഡ് ആന്റ് ബിയോണ്ട്, ജൂലൈ 2008 ഫെസ്റ്റിവൽ ഓഫ് മലയാളം ഫിലിംസ്, വൊള്ളോഡോയ്ഡ്, സ്പെയിൻ, ജൂൺ 2008 അന്താരാഷ്ട്ര ചലച്ചിത്രോത്സവം, കേരളം, 2007 ഹൈദരാബാദ് ഇന്റർനാഷണൽ ഫിലിം ഫെസ്റ്റ് പൂനെ ഇന്റർനാഷണൽ ഫിലിം ഫെസ്റ്റിവൽ മാമി ഫെസ്റ്റിവൽ, മുംബൈ ഹാബിറ്റാർ ഫിലിം ഫെസ്റ്റിവൽ, ന്യൂഡൽഹി ഏഷ്യൻ ഫിലിം ഫെസ്റ്റിവൽ, അബുദാബി ഗാനങ്ങൾ
ഗിരീഷ് പുത്തഞ്ചേരി എഴുതി ഔസേപ്പച്ചൻ സംഗീതസംവിധാനം നിർവ്വഹിച്ച അഞ്ചു ഗാനങ്ങളാണു ഈ ചിത്രത്തിലുള്ളത്.
ഈ ചിത്രത്തിലെ എല്ലാ ഗാനങ്ങളും ശുഭപന്തുവരാളി രാഗത്തിലാണു ചിട്ടപ്പെടുത്തിയിരിക്കുന്നത്.
ഈ ചിത്രത്തിലെ സംഗീതത്തിനു ഔസേപ്പച്ചനു മികച്ച സംഗീതസംവിധായകനുള്ള ദേശീയ ചലച്ചിത്രപുരസ്കാരം ലഭിച്ചു.
ഗാനം പാടിയത് "മനസ്സിന്റെ" സുജാത മോഹൻ , ജി. വേണുഗോപാൽ "നഗരം വിദുരം" വിനീത് ശ്രീനിവാസൻ "ഒരു കടലായ്" നവീൻ അയ്യർ "പ്രണയ സന്ധ്യയൊരു" ബോംബെ ജയശ്രീ "യമുന വെറുതെ" ശ്വേത മോഹൻ "യമുന വെറുതേ" ഔസേപ്പച്ചൻ പുരസ്കാരങ്ങൾ
ദേശീയ ചലച്ചിത്രപുരസ്കാരം മികച്ച മലയാളചലച്ചിത്രത്തിനുള്ള ദേശീയപുരസ്കാരം മികച്ച സംഗീതസംവിധായകനുള്ള ദേശീയ ചലച്ചിത്രപുരസ്കാരം - ഔസേപ്പച്ചൻ
കേരളസംസ്ഥാന ചലച്ചിത്രപുരസ്കാരം 2007 മികച്ച രണ്ടാമത്തെ ചിത്രം - ഒരേ കടൽ മികച്ച നടി - മീര ജാസ്മിൻ മികച്ച പശ്ചാത്തലസംഗീതം - ഔസേപ്പച്ചൻ മികച്ച എഡിറ്റർ - വിനോദ് സുകുമാരൻ
ദുബായ് അമ്മ അവാർഡ് 2007 മികച്ച ചിത്രം - ഒരേ കടൽ മികച്ച നടൻ - മമ്മൂട്ടി മികച്ച നടി - മീര ജാസ്മിൻ മികച്ച സഹനടി - രമ്യ കൃഷ്ണൻ മികച്ച ഛായാഗ്രഹണം - അഴകപ്പൻ മികച്ച സംഗീതസംവിധായകൻ - ഔസേപ്പച്ചൻ
കേരളത്തിന്റെ അന്തർദേശീയ ചലച്ചിത്രോത്സവം - 2007 മികച്ച മലയാളചലച്ചിത്രത്തിനുള്ള നെറ്റ്പാക്ക് അവാർഡ് മികച്ച മലയാളചലച്ചിത്രത്തിനുള്ള ഫിപ്രെസ്കി പുരസ്കാരം
ഏഷ്യാനെറ്റ് ഫിലിം അവാർഡ് 2007 മികച്ച നടൻ - മമ്മൂട്ടി മികച്ച നടി - മീര ജാസ്മിൻ
ഫിലിം ക്രിട്ടിക്സ് അവാർഡ് 2007 മികച്ച ചലച്ചിത്രം മികച്ച സംവിധായകൻ മികച്ച പിന്നണിഗായിക മികച്ച  ഛായാഗ്രഹണം മികച്ച  ശബ്ദസന്നിവേശം
വനിത ഫിലിം അവാർഡ്  2007 മികച്ച  നടൻ- മമ്മൂട്ടി മികച്ച  നടി- മീര ജാസ്മിൻ
ഫൊക്കാന ഫിലിം അവാർഡ് 2007 മികച്ച  നടൻ- മമ്മൂട്ടി മികച്ച  നടി- മീര ജാസ്മിൻ
സിഫി അവാർഡ് 2007 മികച്ച  ചിത്രം - ഒരേ കടൽ മികച്ച  നടൻ- മമ്മൂട്ടി മികച്ച  നടി- മീര ജാസ്മിൻ
അമൃത ഫിലിം അവാർഡ് 2007 മികച്ച  സംവിധായകൻ - ശ്യാമപ്രസാദ് മികച്ച  നടൻ- മമ്മൂട്ടി മികച്ച  നടി- മീര ജാസ്മിൻ മികച്ച സഹനടി - രമ്യ കൃഷ്ണൻ മികച്ച  സംഗീതസംവിധായകൻ - ഔസേപ്പച്ചൻ മികച്ച  പിന്നണിഗായിക - ശ്വേത മോഹൻ
മറ്റുള്ളവ ജോൺ എബ്രഹാം അവാർഡ് - ഒരേ കടൽ മികച്ച നടിക്കുള്ള വി.ശാന്താറാം പുരസ്കാരം - മീര ജാസ്മിൻ മികച്ച നടിക്കുള്ള ആദ്യ ശ്രീവിദ്യ പുരസ്കാരം - മീര ജാസ്മിൻ ബോളിവുഡ് ബിയോണ്ട് (2008) : മികച്ച ചിത്രത്തിനുള്ള പ്രേക്ഷക പുരസ്കാരം - ഒരേ കടൽ അവലംബം പുറമെ നിന്നുള്ള കണ്ണികൾ Ore Kadal ഇന്റർനെറ്റ് മൂവി ഡാറ്റാബേസിൽ Ore Kadal on Indian Auteur
ഒറന്റ ഇംഗ്ലീഷ് വിലാസം https://ml.wikipedia.org/wiki/Oranda Oranda Country of origin China Type Veiltailed Breed standards BAS
ഒരിനം ഗോൾഡ് ഫിഷ് ആണ് ഒറന്റ .
ഈ മത്സ്യത്തിന്റെ തലയിൽ കുമിളയ്ക്ക് സമാനമായ "ഹുഡ്" കാണപ്പെടുന്നു.
ഹെഡ്ഗ്രൗണ്ട് അഥവാ ഹുഡ് (വെൻ അല്ലെങ്കിൽ കിരീടം എന്നും അറിയപ്പെടുന്നു) എന്നത് തലയുടെ (cranial region) മുകളിൽ ഒരു പ്രധാന വളർച്ചയായിരിക്കാം.
(cranial region) മുഴുവൻ മുഖത്തും കണ്ണ്, വായ് എന്നിവയൊഴികെയുള്ള ഭാഗം മുഴുവനും ഹുഡ് കൊണ്ട് മൂടപ്പെട്ടിരിക്കുന്നു.
ആദ്യമായി ചൈനയിൽ നിന്ന് ജപ്പാനിലേക്ക് ഈ മത്സ്യത്തെ ഇറക്കുമതി ചെയ്യപ്പെട്ടപ്പോൾ നെതർലാന്റ് സ്വദേശികളാണെന്ന് തെറ്റിദ്ധരിക്കപ്പെട്ടു.